คือเรื่องมันมีอยู่ว่าเมื่อวานผมกำลังลงไปกินข้าวแต่ตอนนั้นผมมองไปที่อื่นจึงทำให้ตกบันไดครับ ตอนนี้อาการปวดบริเวณใกล้ๆกับนิ้วนางเท้าครับ ประคบน้ำแข็งแล้วยังไม่หาย ผมควรจะทำยังไงดีครับ ผมต้องไปพบแพทย์มั้ยครับ
สวัสดีค่ะอาการที่ตกบันไดแล้วปวดกระดูกบริเวณเท้าดังกล่าวมานั้น อาจจะเกิดจาก กล้ามเนื้อหรือเส้นเอ็นบริเวณดังกล่าวอักเสบหรือได้รับบาดเจ็บจากการโดนกระแทก หรืออาจมีภาวะกระดูกหักหรือเคลื่อนร่วมด้วยถ้าเป็นแค่เส้นเอ็นได้รับบาดเจ็บ อาการจะค่อยๆทุเลาเองได้ ในระหว่างนี้ ควรงดการใช้งานข้อที่ปวด งดลงน้ำหนัก ฝึกยืดเหยียดกล้ามเนื้อได้ ไม่นั่งทับข้อเท้านานๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้แต่ถ้าปวดมาก ลงน้ำหนักไม่ได้เลย ข้อเท้าบวมมาก ควรไปพบแพทย์เพื่อเอ็กซเรย์ดูเพิ่มเติมว่าไม่ได้มีกระดูกหักร่วมด้วย เพราะถ้ามีกระดูกหักด้วย ควรได้รับการดามให้เข้าที่โดยแพทย์ต่อไป